\NormalFont\ShortTitle{Ruth}

{\MTB De Beebaa go

\par }{\MT Ruth

\par }{\IMT Hanu dagodo o de beebaa nei

\par }{\IM Taalanga o Ruth ne hai i de masavaa hai ngadaa e tala laa i
{\BK{De Beebaa o de Gau Hagamodu Muna}}. E dee iloo danuaa be goai ne siia
{\BK{De beebaa go Ruth}}, gai ne sisi i daha de 1375-1050
{\SC{b.c.}}, go de masavaa o de gau hagamodu muna.

\par }{\IP Ruth se hine Moab, gai ne hai bodu ange gi dahi daane Israel. De masavaa o dono bodu ne magau ai, gai a Ruth ne abodonu ange gi dono saulaba go Naomi, ma de hagadubu de Maadua o de gau Israel. Gai ia ne gidee ange hogi dahi bodu moona, i magavaa o dangada o dono bodu i mua, gai go daho taane nei ne maua ai e ia i de hai gi se dubuna hahine niio David, go de hodooligi maolunga o Israel.

\par }{\IP Daalanga i lo te
{\BK{Beebaa o de Gau Hagamodu Muna}}, e tala dagodo o de hai ngadaa o de gau Israel, i hiidinga delaadeu daahuli gee i delaadeu Maadua.
{\BK{De Beebaa go Ruth}} e tala dagodo o de manuuia o dahi hahine henua gee, ne daudali ange laa i de Maadua o Israel, gai ia gu dau hogi madali dangada o de Maadua e heohi laa.

\par }{\IP Dahi gubu hagamogomogo: “Aagai a Ruth ne hai ange, ‘Aude usuusuhia mai au gi hano gee mai i oo daha … Be go hee oou e hano aagena, gai go kilaa hogi oogu e hano ai, gai be go hee oou e noho ai, gai go kilaa hogi oogu e noho ai. Oo dangada go ogu dangada, gai doo Maadua go dogu Maadua’ ” (1.16).

\par }{\IOT Denga vaevaaenga

\par }{\IO De tae o Naomi ma Ruth gi Bethlehem
{\IOR{(1.1-22)
}}

\par }{\IO De hedae o Ruth ma Boaz
{\IOR{(2.1—3.18)
}}

\par }{\IO De hai bodu o Boaz ma Ruth
{\IOR{(4.1-22)
}}



\par }\ChapOne{1}{\SH Naomi ma Ruth
\par }
{\MM \VerseOne{1}De masavaa o de gau hagamodu muna e dagi ai de henua, gai ne hai de onge laumalie i honga de henua. Gai e dahi daane mai i
Bethlehem i
Judah, ma dono bodu aama luaana dama daane ne hulo gee mai ai i Judah. Gai gilaadeu ne hulo ga nnoho gaainga i de henua go
Moab.

\VS{2}De ingoo o taane laa go Elimelek, de ingoo o dono bodu go Naomi, gai ingoo o luaalaau dama daane go Mahlon, ma Kilion; gilaadeu ni dangada Ephrath, ne loomai i Bethlehem i Judah ga hulo ga nnoho i de henua go Moab.


\par }{\PP \VS{3}Aagai Elimelek, de bodu o Naomi ne magau i kilaa, gai go Naomi donu huu ma luaana dama daane e mouli.

\VS{4}Gai luaana dama daane ga hai bodu ange gi e dogolua damaa hine o
Moab; de ingoo o dahi damaa hine laa go Orpah, gai de ingoo o de ia ange laa go Ruth. Gai gilaadeu ne nnoho i kilaa i e madaangahulu ngadau.

\VS{5}Muli mai gai Mahlon ma Kilion gu maakau hogi, gai go Naomi donu huu e mouli; dono bodu ma luaana dama gu maakau.


\par }{\PP \VS{6}Gai Naomi ma luoono saulaba ne hagadabena e hulo gee i Moab, go hiidinga ia gu langona bolo
{\ND{Tagi Maolunga}} gu
hagamanuuia ono dangada ma gu gaavange alaadeu gai.

\VS{7}Gai Naomi ma luoono saulaba ne dugu de mommee olaadeu nogo noho ai, gai ne seesee i honga de haiava e aahe gi de henua o Judah.

\VS{8}Aagai Naomi ne hai ange gi luoono saulaba, “Gooluu aahe hulo gi daho ooluu dinana. Gai
{\ND{Tagi Maolunga}} gi abodonu adu gi gooluu, bei dooluu hai ne abodonu ange ai gi luooluu bodu gu maakau laa, aama mai hogi gi de au.

\VS{9}{\ND{Tagi Maolunga}} gi gaavadu hogi dagidahi bodu mooluu gi nnoho paba ai gooluu.”

\par }{\PP Gai ia ga oso gilaau, gai gilaadeu alodahi ga heehee ga tangi.

\VS{10}Gai luu saulaba o Naomi ne hai ange gi de ia, “Gimaau e hulo hogi madali goe gi daho oo dangada.”


\par }{\PP \VS{11}Aagai Naomi ne hai ange gi gilaau, “Luaagu damaa hine, gooluu aahe donu, gu aha gu hulo ai gooluu madali au? E maua e au i de ahe ange e haanau hanu dama daane e hai ai ooluu bodu?

\VS{12}Luaagu damaa hine, gooluu aahe, go hiidinga au gu madumadua ma gu dee maua i de ahe ange e hai bodu. Noo e dahi agu tali hagalodolodo bolo au e hai bodu aaboo nei ga haanau hanu dama daane,

\VS{13}gooluu e maua i de tali ga dae ai gi delaau maatua? Gooluu e maua i tee hai bodu ga dae ai gi de masavaa laa? E dee maua donu! Luaagu damaa hine, ogu dagodo e kii ange donu de hai ngadaa i ooluu dagodo, go hiidinga
{\ND{Tagi Maolunga}} gu hai baasi mai donu gi de au.”


\par }{\PP \VS{14}Gai gilaadeu alodahi ga heehee ange hogi ga tangi. Gai Orpah ga oso dono saulaba, gai ia ga ahe. Gai a Ruth ne hagapigi ange gi Naomi.


\par }{\PP \VS{15}Gai Naomi ne hai ange gi a Ruth, “Galo ange, doo maa gu ahe gi daho ono dangada, ma ono diinonga. Ahe madali ia!”


\par }{\PP \VS{16}Aagai a Ruth ne hai ange, “Aude usuusuhia mai au gi hano gee mai i oo daha, aabe gi dee daudali adu i de goe. Be go hee oou e hano aagena, gai go kilaa hogi oogu e hano ai, gai be go hee oou e noho ai, gai go kilaa hogi oogu e noho ai. Oo dangada go ogu dangada, gai doo Maadua go dogu Maadua.

\VS{17}De mommee oou e magau ai, gai go kilaa hogi oogu e magau ma de danu ai. Gai
{\ND{Tagi Maolunga}} gi hagaduasala ina donu au, noo au e dugu ange dahi mee daudahi gi vaaea gidaau, gai go de magau donu huu.”

\VS{18}Gai ga gidee huu e Naomi bolo a Ruth gu baba donu dana maanadu e hano madali ia, gai ia gu dee basa ange ai loo gi de ia.


\par }{\PP \VS{19}Gai luu haahine laa ne hulo ga tae gi Bethlehem. De masavaa olaau ne tae ai gi Bethlehem, gai dangada alodahi i de aduhale gu pasa i gilaau; gai denga haahine ne hagadau ssili ga hagataba, “Go Naomi deenei?”


\par }{\PP \VS{20}Gai Naomi ga hai ange gi gilaadeu, “Goodou aude hagahia mai Naomi,\FTNT{*}{{\FR 1:20 }{\FQ{Naomi
}}{\FT{i muna Hebrew e bei
}}{\FQA{malangilangi.}}} gai hagahia mai Mara,\FTNT{†}{{\FR 1:20 }{\FQ{Mara
}}{\FT{i muna Hebrew e bei
}}{\FQA{daemaha.}}} go hiidinga de Ia Mmahi Mmao laa gu hai dogu mouli ma gu hai ngadaa.

\VS{21}Dogu masavaa ne hano gee mai ai i oodou daha, gai au e honu baabaa, gai
{\ND{Tagi Maolunga}} gu hagaahe mai au, gu deai donu agu mee. Gai gu aha goodou gu hagahi mai ai naa Naomi gi de au?
{\ND{Tagi Maolunga}} gu hai ma gu hai ngadaa dogu mouli; de Ia Mmahi Mmao laa gu hagaduasala donu au.”


\par }{\PP \VS{22}Gai Naomi ne ahe mai i Moab madali a Ruth de hine Moab, go dono saulaba. Gai gilaau ne hulo ga tae gi Bethlehem i de masavaa e hagihagi ai denga
{\TL{barley}}.\FTNT{‡}{{\FR 1:22 }{\FQA{{\TL{barley}}}}{\FT{se hagadaagangaa
{\TL{grain}}.}}}




\par }\Chap{2}{\SH De hedae o Ruth ma Boaz
\par }
{\MM \VerseOne{1}Gai e dahi dangada o de bodu o Naomi e noho i kilaa, ia se dangada de huaabodu o Elimelek. Ia se daane lava, gai dono ingoo go
Boaz.


\par }{\PP \VS{2}Dahi laangi gai a Ruth, de hine
Moab, ne hai ange gi Naomi, “Au ga hano nei e tilo be goai e abodonu mai gi de au i de mommee iai denga veelenga, gai au ga ogo ai denga huamanu e malili i olaadeu dua.” \XREF{*}{{\XO 2:2 }{\XT{Lev 19.9-10; Deut 24.19}}}

\par }{\PP Gai Naomi ga hai ange gi de ia, “Dagu damaa hine, hannoo!”

\VS{3}Gai ia ne hano gi lo te veelenga ga ogo ai denga huamanu, i dua o de gau hagihagi. Gai de mommee oona ne hano aagena go de veelenga a Boaz, ia se daane niio de huaabodu o Elimelek.


\par }{\PP \VS{4}De masavaa laa gai Boaz ne humai i
Bethlehem, ga hagaboo ange gi de gau hagihagi, ga hai ange, “{\ND{Tagi Maolunga}} gi noho i oodou daha!”

\par }{\PP Gai gilaadeu ga hai ange, “{\ND{Tagi Maolunga}} gi
hagamanuuia ina goe!”


\par }{\PP \VS{5}Gai Boaz ne ssili ange gi taane hai hegau e dagina laa de gau hagihagi, “Niiai tamaa hine laa?”


\par }{\PP \VS{6}Gai tagi o de gau hai hegau ga hai ange, “Go tamaa hine
Moab ne humai laa madali Naomi i de henua go Moab.

\VS{7}Tamaa hine naa ne hai mai, ‘Au e dangidangi adu, dugua mai gi maua e au i de ogo huamanu i magavaa o denga noodanga
{\TL{barley}}, i dua o de gau hagihagi.’ Ia ne humai huu ga hai hegau i taiao ga dae mai ai gi iainei. Gai ne bodobodo donu huu dono masavaa ne humai ai ga hagamabu i de mommee hagalilo.”


\par }{\PP \VS{8}Gai a Boaz ne hai ange gi a Ruth, “Dagu damaa hine, hagalaangona agu muna. Aude hano ange gi dahi veelenga gee gi ogohia ai au huamanu, aagai noho i kinei madali ogu haahine hai hegau.

\VS{9}Gai koe ga dagitilo mommee o de gau hagihagi iai, gai koe ga daudali ange i denga hahine hai hegau ga ogo ai au huamanu. Gai au gu tala ange gi ogu daane hai hegau gilaadeu gi dee loadu gi poo adu gi de goe. Gai noo koe gu hieunu, gai koe hannoo unu i vai i lodo manu hao vai a ogu daane hai hegau gu asu.”


\par }{\PP \VS{10}Gai a Ruth ga duuduli ga ino luoono mada gi honga de gelegele, ga hai ange gi a Boaz, “Gu aha gu abodonu mai ai nei goe gi de au, ma de anga mai gi de au, gai au se hine henua gee?”


\par }{\PP \VS{11}Aagai a Boaz ga basa ange, ga hai ange, “Dangada gu tala mai gi de au dagodo o mee alodahi aau gu hai ange gi doo saulaba, i dua de magau o doo bodu. Koe ne dugu doo damana ma doo dinana, ma doo henua, gai koe ga humai ga noho madali dangada aau tee iloo i mua.

\VS{12}{\ND{Tagi Maolunga}} gi hagamanuuia ina goe i hiidinga au hegau gu hai, gai gi laumalie doo manuuia mai i daho
{\ND{Tagi Maolunga}}, go de Maadua o de gau
Israel, oou gu humai naa gi ono daha gi buibuia goe i lalo de malu o luoono bakau.”


\par }{\PP \VS{13}Gai a Ruth ga hai ange, “Dogu dangada aamua, gu laumalie doo abodonu mai gi de au. Koe gu hagaaneane ogu lodo ma de basa danuaa mai gi de au, doo hahine hai hegau, e dee galemu donu au e dee go dahi oo hahine hai hegau.”


\par }{\PP \VS{14}Boaz ne hai ange gi a Ruth i de masavaa ne gaimee ai, “Humai gi kinei e gai ai goe hanu pelaoaa, ma de hagasulusulu ange au pelaoaa gi lodo
{\TL{vinegar}}.”

\par }{\PP Gai a Ruth ne hano ga noho madali de gau hai hagihagi, gai a Boaz ga gaavange hanu
{\TL{barley}} lala gi de ia. Gai ia ga gaimee gu bosu, gai e hanu ana gai e doe.

\VS{15}De masavaa o Ruth ne ahe ai e ogo huamanu, gai a Boaz ne hai ange gi ono dangada hai hegau, “Goodou e dee hagadogaa donu ia, gai dugua ange ia gi ogohia ana huamanu i magavaa o denga noodangaa
{\TL{grain}}.

\VS{16}Aagai goodou daangia mai hogi hanu huamanu i denga noodanga ga dugu ange ia gi ogohia, gai goodou e dee hagasee donu ia.”


\par }{\PP \VS{17}Gai a Ruth ne ogo huamanu i kilaa ga ahiahi ai de mee. Gai ia ne kave ana huamanu ne mau ga
hagailiili ⌊gi too denga hua⌋, gai se dai dahi
{\TL{ephah}}\FTNT{*}{{\FR 2:17 }{\FQA{dahi
{\TL{ephah}}}}{\FT{agu made se 30 pauni.}}} aana ne mau.

\VS{18}Gai ia ga saabai ana huamanu ne mau ga ahe ai gi de aduhale, ga hagaago ange gi dono saulaba ana huamanu ne ogo. Gai ia ne dada age hogi mee ne doe i dono gaimee ai ga gaavange gi de ia.


\par }{\PP \VS{19}Gai dono saulaba ne ssili ange gi de ia, “Go hee oou ne ogo huamanu ai anailaa nei? Gai go daho ai oou ne hai hegau ai?
{\ND{Tagi Maolunga}} gi hagamanuuia ina tangada ne abodonu adu naa gi de goe.”

\par }{\PP Gai a Ruth ne tala ange gi dono saulaba be go daho ai oona ne hai hegau ai, ga hai ange, “De ingoo o taane oogu ne hai hegau i ono daha anailaa nei go Boaz.”


\par }{\PP \VS{20}Gai Naomi ne hai ange gi dono saulaba, “{\ND{Tagi Maolunga}} gi hagamanuuia ina ia, ia tigi helui donu dono abodonu ange gi dangada e mouli aama gilaadeu gu maakau.” Naomi ne hai ange hogi, “Taane naa se dangada donu niiodaau, ia se dangada donu e balea mai gidaau.” \XREF{*}{{\XO 2:20 }{\XT{Lev 25.25}}}


\par }{\PP \VS{21}Gai a Ruth de hine Moab ne tala ange hogi, ga hai ange, “Ia ne hai mai hogi gi de au, ‘Noho i daho ogu dangada hai hegau ga odi ai de masavaa o de hagihagi.’ ”


\par }{\PP \VS{22}Gai Naomi ga hai ange gi dono saulaba go Ruth, “Dagu damaa hine, e danuaa donu doo noho ga hai hegau madali ono haahine hai hegau, gi dee loadu ai hanu dangada gi poo adu gi de goe i doo hano gi hanu veelenga gee.”


\par }{\PP \VS{23}Gai a Ruth ne noho i gaogao o denga haahine hai hegau o Boaz, ga ogo ai denga huamanu, ga dae ai gi de odi de masavaa e hagihagi ai denga
{\TL{barley}} ma
{\TL{wheat}}. Gai ia ne noho i daho dono saulaba.




\par }\Chap{3}{\SH Ruth ma Boaz
\par }
{\MM \VerseOne{1}Dahi laangi gai Naomi ne hai ange gi dono saulaba, “Dagu damaa hine, e danuaa donu dagu ssala dahi bodu moou, gi danuaa adu ai gi de goe.

\VS{2}Boaz, taane niiona denga haahine hai hegau oou nogo hai hegau madali, se dangada donu niiodaadeu. Tilo, aaboo nei gai ia e hano naa e nonu denga hua
{\TL{barley}} i de mommee
hili huamanu.

\VS{3}Hannoo gaugau gahu i oo malo hagadanuaa, ga hagamanongi doo angaanga ga hano ai gi de mommee hili huamanu; aagai haia gi dee gidee e ia goe ga dae ai gi dono bosu i de gaimee ga unu.

\VS{4}Gai de masavaa naa huu oona e hano ai e dagodo e seni, gai koe dagidiiloo de mommee oona e dagodo ai. Muli mai, gai koe ga hano ga hhuge age de malo e haoli ai laa luoono vae, ga dagodo iho i kilaa. Gai ia e tala adu naa gi de goe au mee e hai.”


\par }{\PP \VS{5}Ruth ne hai ange, “Au e hai donu gi bei au muna alodahi gu tala mai.”

\VS{6}Gai ia ne hano gi de mommee hili huamanu, ga hai gu bei muna alodahi a dono saulaba gu tala ange gi de ia.


\par }{\PP \VS{7}Gai ga bosu huu a Boaz i de gaimee ma de unu, gai ia gu dai senga. Gai ia ne hano ga dagodo ga seni i gaogao de hagabuudungaa
{\TL{grain}}. Gai Ruth ne modimodi adu ga hhuge age de malo e haoli ai laa luoono vae, ga dagodo iho i kilaa.

\VS{8}Gai lo te boo huu gai taane laa gu lele ono mouli; gai ia ne huli — gu gidee e ia dahi hahine e dagodo i gaogao luoono vae.


\par }{\PP \VS{9}Gai ia ne ssili gi de ia, “Go koe goai?”

\par }{\PP De hine laa ga hai ange, “Go au go Ruth, doo hahine hai hegau. Haia de bido o doo malo hakahudia mai ai au, doo hahine hai hegau,\FTNT{*}{{\FR 3:9 }{\FQ{Haia de bido … hahine hai hegau:
}}{\FT{de hagadoonunga o muna nei e bei
}}{\FQA{hai bodu mai gi de au.}}} i hiidinga go koe se dangada e balea mai gimaau.”


\par }{\PP \VS{10}Gai Boaz ne hai ange, “Dagu damaa hine,
{\ND{Tagi Maolunga}} gi
hagamanuuia ina goe. Dau hegau danuaa ne hai anaboo nei, e laumalie ange i au hegau gu hai i mua. Koe tee hano e ssala doo bodu i magavaa o denga dama daane, e dee hilihili be se daane hagaau aloha aabe se daane lava.

\VS{11}Deenei ai, dagu damaa hine, aude madagu, au e hai naa donu gi bei mee alodahi oou gu dangidangi mai ai. Dangada alodahi o de aduhale e iloo bolo koe se hine dahulinga danuaa.

\VS{12}Gai e heohi donu au muna: au se dangada donu e baa ange gi de huaabodu, aagai e dahi ange daane e kii ange de baa adu i de au.\XREF{*}{{\XO 3:12 }{\XT{Ruth 2.20}}}

\VS{13}Noho i kinei aaboo nei, gai boo taiao naa huu gai au ga tilo be taane ange laa e hai tiba a tangada bale i lo te huaabodu be deai. Noo ia e hai de hegau nei, gai gu danuaa. Aagai noo ia e dee lodo, gai au e hagatoo donu adu gi de goe i de mouli o
{\ND{Tagi Maolunga}}, bolo au e hai naa donu tiba a tangada bale i lo te huaabodu. Dagodo iho ga tali ai gi ao de mee.”


\par }{\PP \VS{14}Gai ia ne dagodo iho i gaogao luoono vae ga dae ai gi de ao de mee, gai ia ga hidi age i de masavaa tigi hegide ai mada o dangada. Gai a Boaz ga hagadaba, “Haia gi deai dangada e iloo bolo dahi hahine ne humai gi de mommee hili huamanu.”


\par }{\PP \VS{15}Gai ia ne hai ange gi de ia, “Gaamai doo malo haoli.” Gai a Ruth ga daohi ange dono malo haoli, gai Boaz ga hagahidi e ono hagabaaunga\FTNT{†}{{\FR 3:15 }{\FQA{6 hagabaaunga
}}{\FT{e bei se madalima pauni.}}} hua
{\TL{barley}}, ga llingi ange gi lo te malo laa, ga hagauda ange gi honga de eu o Ruth. Gai ia ga saabai ga ahe ai gi de aduhale.


\par }{\PP \VS{16}Gai de masavaa huu oona ne dae gi daho dono saulaba, gai Naomi ga ssili ange, ga hai ange, “Dagu damaa hine, aahee dagodo o doo hanonga?”

\par }{\PP Gai a Ruth ne tala ange gi de ia mee alodahi a Boaz ne hai ange gi de ia.

\VS{17}Ia ne hai ange hogi, “Ia ne gaamai hogi de ono hagabaaunga hua
{\TL{barley}} nei, go hiidinga ia ne hai mai, ‘Au e dee lodo koe gi ngadi ahe gi daho doo saulaba.’ ”


\par }{\PP \VS{18}Gai Naomi ga hai ange, “Dagu damaa hine, noho daalia ga dae ai gi dau iloo be se aha ga hai, go hiidinga taane naa e dee noho naa donu ga dae ai gi dana hai ga lava de hegau nei.”




\par }\Chap{4}{\SH De hai bodu o Boaz ma Ruth
\par }
{\MM \VerseOne{1}Gai a
Boaz ne hano ga noho i gaogao de haitoga o de aduhale.\FTNT{*}{{\FR 4:1 }{\FQ{de haitoga o de aduhale:
}}{\FT{deenei de mommee o denga dagi ma dangada o de aduhale e hagabuni ai e hagasaele aama de hagamodu ai muna o de henua.}}} Gai de masavaa huu o taane oona e basa ai laa ne humai ai gi kilaa, gai a Boaz ga hagahi ia ga hai ange, “Dogu soa, humai noho gi lalo i kinei.” Gai taane laa ne humai ga noho gi lalo.


\par }{\PP \VS{2}Gai a Boaz ga hagahi e dinoangahulu daane maatua o de aduhale laa, ga hai ange, “Goodou loomai hogi nnoho i kinei.” Gai gilaadeu ga loomai ga nnoho gi lalo.

\VS{3}Gai ia ga hai ange gi taane ange laa, “Naomi gu ahe mai i
Moab, gai ia gu baba ange e hagao gi daha de alahenua o taadeu daina go Elimelek.

\VS{4}Gai au ne maanadu bolo e tala adu gi iloo e goe, ma de hai adu i madamada o denga dagi o de aduhale e nnoho nei i kinei, bolo noo koe e lodo e hagao ⌊de alahenua⌋, gai koe hagao ina, aagai noo e deai, gai koe daalaa mai. Go hiidinga e deai ange donu se dangada e maua i de hagao, go koe donu huu, gai go au e mua adu gi de goe.”

\par }{\PP Gai taane laa ga hai ange, “Au e hagao.”


\par }{\PP \VS{5}Gai a Boaz ne hai ange hogi gi de ia, “De laangi naa huu aau e hagao ai de alahenua laa mai i daho Naomi, gai koe e hagao hogi a Ruth, de hine
Moab, de bodu o taadeu daina gu magau laa, gai koe ga hai ai gi dagodo de ingoo o taane gu magau laa i honga de alahenua gu bolo ange gi dono huaabodu.”


\par }{\PP \VS{6}Gai taane laa ga hai ange, “Au e dee maua i de hagao kana hagabaubau ina e au agu mee donu niiagu. Hagao ina moou de alahenua naa, au e dee maua i de hagao.”


\par }{\PP \VS{7}(Gai deenei tahulinga i Israel madagidagi ma de hai e hagadonu ai de hagao dahi mee, be go de hai e hagahesuihagi ai mee i magavaa o de gau Israel: dahi luu dangada laa e aau dahi ono mee vae ga gaavange gi tangada ange laa.)\XREF{*}{{\XO 4:7 }{\XT{Deut 25.9}}}


\par }{\PP \VS{8}Gai taane ange laa ne hai ange gi a Boaz, “Hagao ina de alahenua naa moou.” Gai taane laa ga aau dahi luoono mee vae ga gaavange gi a Boaz.
\FTNT{†}{{\FR 4:8 }{\FQ{ga gaavange gi a Boaz:
}}{\FT{muna nei e dee daakodo i lo te Beebaa Hebrew, gai go lo te Beebaa Greek iai.}}}


\par }{\PP \VS{9}Gai Boaz ga hai ange gi denga daane maatua ma dangada alodahi e nnoho i kilaa, “Ailaa nei gai go goodou e hagadonu ai bolo au gu hagao mee alodahi a Elimelek, ma mee alodahi a Kilion aama mee a Mahlon mai i daho Naomi.

\VS{10}Gai au e kave hogi a Ruth de hine Moab, de bodu o Mahlon, e hai ai dogu bodu. Gai gimaau ga hai ai gi dee lilo de ingoo o demaadeu daina gu magau laa i honga dono alahenua, ma mai i daho dono huaabodu aama mai i dono aduhale. Anailaa nei gai goodou gu hai ai de gau hagadonu o mee nei!” \XREF{*}{{\XO 4:10 }{\XT{Deut 25.5-6}}}


\par }{\PP \VS{11}Gai dangada alodahi e nnoho i de haitoga o de aduhale ma denga daane maatua i kilaa, ga hai ange gi de ia, “Uaa, go gimaadeu e hagadonu ai mee nei.
{\ND{Tagi Maolunga}} gi haia de hine ga humai nei gi doo hale gi bei dagodo o
Rachel ma
Leah, luu haahine ne hagadili ai de gau Israel. Koe gi se dangada e lava i Ephrathah ma de hagadeledele danuaa doo ingoo i
Bethlehem.\XREF{*}{{\XO 4:11 }{\XT{Gen 29.31}}}

\VS{12}I hiidinga o denga dama a
{\ND{Tagi Maolunga}} e gaavadu gi de goe i daho de hine naa, gai doo huaabodu gi bei de huaabodu o Perez, tama daane a Tamar ne haanau ange gi
Judah.” \XREF{*}{{\XO 4:12 }{\XT{Gen 38.27-30}}}


\par }{\SH De aamuli o David
\par }
{\MM \VS{13}Gai Boaz ne hai bodu ange gi a Ruth; ia ne hagahebaa ma dono bodu, gai
{\ND{Tagi Maolunga}} ga hai a Ruth gu hai dama, gai ia ga haanau dahi dama daane.

\VS{14}Gai denga haahine o Bethlehem ga hai ange gi Naomi, “Duuhia
{\ND{Tagi Maolunga}}! Ia tee tili donu goe, aagai ne gaavadu dahi dangada gi balea adu goe anailaa nei; gai dono ingoo e hagadele naa i Israel alodahi!

\VS{15}Ia e hai naa ga ahe ange goe ga mahi, ma de tilo adu goe i doo madumadua. Doo saulaba e aloha i de goe, ia e kii ange de haigamaiana adu gi de goe i denga dama daane e dogohidu, go ia ne haanau ina ia.”


\par }{\PP \VS{16}Gai Naomi ne kave tamaa gauligi laa ga hagadagodo i dono aloalo, ga tilo ange ai ia.

\VS{17}Gai denga haahine i de mommee laa ga hagaingoo ange ia go Obed, ga hagataba, “Dahi dama daane gu haanau ange gi Naomi.” Gai Obed ne hagadili
Jesse, gai Jesse ne hagadili
David.


\par }{\PP \VS{18}Aanei ingoo hagadiilinga o de aamuli o Perez:

\par }{\LI Perez ne hagadili Hezron,


\par }{\LI \VS{19}Hezron ne hagadili Ram,

\par }{\LI Ram ne hagadili Amminadab,


\par }{\LI \VS{20}Amminadab ne hagadili Nahshon,

\par }{\LI Nahshon ne hagadili Salmon,


\par }{\LI \VS{21}Salmon ne hagadili Boaz,

\par }{\Q Boaz ne hagadili Obed,


\par }{\LI \VS{22}Obed ne hagadili Jesse,

\par }{\LI gai Jesse ne hagadili David.

\par }