\NormalFont\ShortTitle{Ecclesiastes}

{\MT Tangada Agoago

\par }{\MTC (Ecclesiastes)

\par }{\IMT Hanu dagodo o de beebaa nei

\par }{\IM E dee iloo danuaa be goai ne siia de beebaa nei. Gai de mada e 1.1 e tala bolo “Ni muna nii Tangada Agoago, go tama daane a David, de hodooligi o Jerusalem,” gai teai se ingoo o tangada ne siia. Hanu e tala bolo go Solomon ne siia de beebaa nei i daha de ngadau e 935
{\SC{b.c.}}, i de hagaodi o dono mouli. De beebaa go
{\BK{Ecclesiastes}} e sisi ai maanadu a dahi “Dangada Agoago,” ia se daane e kona dana maanadu dagodo de bodobodo ma de hai ngadaa o de mouli nei, gai e dee heohi ma de hagadee paba mee e hai ai. Ia e donu ange bolo “Mee alodahi e deai donu haigamaiana” (1.2). Ia tee donu ange gi de hai a de Maadua, ne hagatau ai mouli o dangada. Aagai ia ne agoago ange dangada, gilaadeu gi hagammahi gi hai hegau, ma de malangilangi i mee a de Maadua gu ngadi gaavange gi gilaadeu, i taulooloa olaadeu mouli.

\par }{\IP Maanadu lagolago a taane agoago nei e dee hagamalangilangi, gai e hagadaemaha. Aagai de beebaa nei ne dau madali beebaa o de Beebaa Dabu, e hagaago mai ai bolo de gai e haigamaiana ange gi maanadu ma lodo lagolago o de mouli nei. E soa dangada gu maamaane olaadeu lodo, i delaadeu gidee ada o olaadeu mouli i lo te beebaa go
{\BK{Ecclesiastes}}. Gai de Beebaa Dabu e hai gi dahi tali hagalodolodo a tangada ange gi de Maadua, go de ia e haia gi hanu haigamaiana o de mouli o tangada.

\par }{\IP Dahi gubu hagamogomogo: “Gidaadeu gu langona mee alodahi; gai aanei muna hagaodi: koe gi madagu i de Maadua ma de daohi ana hainga; deenei donu de hegau laumalie a tangada e hai” (12.13).

\par }{\IOT Denga vaevaaenga

\par }{\IO E hanu haigamaiana o de mouli?
{\IOR{(1.1—2.26)
}}

\par }{\IO Hanu muna i dagodo o de mouli
{\IOR{(3.1—11.8)
}}

\par }{\IO Agoago hagaodi
{\IOR{(11.9—12.8)
}}

\par }{\IO Muna hagaodi
{\IOR{(12.9-14)
}}



\par }\ChapOne{1}{\SH Mee alodahi e deai donu haigamaiana
\par }
{\MM \VerseOne{1}Muna a Tangada Agoago,\FTNT{*}{{\FR 1:1 }{\FQ{Tangada Agoago,
}}{\FT{aabe go
}}{\FQA{tangada e dagina i de hagabuni o dangada.}}} go tama daane a
David, de hodooligi o
Jerusalem.


\par }{\Q \VS{2}E hagadaba Tangada Agoago,

\par }{\Q “E deai haigamaiana! E deai haigamaiana!

\par }{\Q Mee alodahi e deai donu haigamaiana.”


\par }{\BB \par }
{\Q \VS{3}Ni aha a tangada e mau i hegau alodahi

\par }{\Q aana e hagaduu ngae ma e hai i lalo de laa?


\par }{\Q \VS{4}Dahi atangada e humai, gai dahi atangada gu hano,

\par }{\Q aagai henua i lalo e dagodo ga hano ai.


\par }{\Q \VS{5}De laa e sobo age ga lava ga danu,

\par }{\Q gai e hagamoolau ga ahe gi dono mommee ne sobo age ai.


\par }{\Q \VS{6}De madangi e ssau ga hano gi ngaage,

\par }{\Q ga lava ga dahuli ga hano gi ngaiho;

\par }{\Q gai de madangi e dahulihuli saele,

\par }{\Q ga lava ga ahe ange i dono haiava mau.


\par }{\Q \VS{7}Denga saalingaa vai alodahi e ssali ga hulo gi tai,

\par }{\Q aagai tai e dee maua donu gi honu.

\par }{\Q De mommee o denga saalingaa vai e loomai laa,

\par }{\Q gai go kilaa hogi olaadeu e aahe ga hulo aagena.


\par }{\Q \VS{8}Mee alodahi e kona donu de hagadaalea,

\par }{\Q e hai ngadaa i de tala ono dagodo.

\par }{\Q Luu ganomada e dee maua gi lava alaau mee e tilo,

\par }{\Q luu dalinga e dee maua hogi gi lava alaau mee e hagallongo.


\par }{\Q \VS{9}Mee alodahi e duudagi naa donu huu bei de hai ne daamada ai,

\par }{\Q mee gu lava i de hai e aahe ange naa ga hai;

\par }{\Q e deai donu mee hoou i lalo de laa.


\par }{\Q \VS{10}E aha, e dahi laa mee a tangada e maua i de tala ga hagataba,

\par }{\Q “Galo ange diiloo! De mee nei se mee hoou”?

\par }{\Q De mee laa gu dagodo mai huu madagidagi;

\par }{\Q gai gu dagodo huu i mua taadeu masavaa.


\par }{\Q \VS{11}Gai dangada e dee manadua donu mee gu hai madagidagi,

\par }{\Q gai dangada e loomai i muli mai e dee manadua naa hogi

\par }{\Q e dangada e loomai i olaadeu dua.


\par }{\SH De heiangi e deai ono haigamaiana
\par }
{\MM \VS{12}Au, Tangada Agoago, nogo noho i Jerusalem ma e hodooligi ai i
Israel.

\VS{13}Au ne hagaduu ngae e ssala, gi donu ange au gi mee alodahi gu hai i lalo de langi. Gai se hegau hai ngadaa a de Maadua gu gaavange gi dangada gi haia.

\VS{14}Au gu gidee mee alodahi gu hai i lalo de laa; tilo, mee alodahi e deai donu olaadeu haigamaiana, gai e bei de ngadi doolohi a tangada de madangi.


\par }{\Q \VS{15}De mee gu bigo laa e dee maua i de hagasoe,

\par }{\Q gai e dee maua i de dau mee e deai.


\par }{\PP \VS{16}Au ne hagadaba i ogu lodo, “Tilo, au gu heiangi ange i gilaadeu ne dagi i Jerusalem i ogu mua; gai gu laumalie dogu heiangi ma dogu iloo mee.” \XREF{*}{{\XO 1:16 }{\XT{1 Ki 4.29-31}}}

\VS{17}Gai au ne hai gi donu ange au gi dagodo o de heiangi ma de senga aama de lodo senga; aagai au gu iloo hogi, bolo de mee nei e bei de ngadi doolohi a dahi de madangi.


\par }{\Q \VS{18}Gai de heiangi laumalie e hai hogi ga kona de manavasaa lodo o tangada;

\par }{\Q gai de iloo mee laumalie e hai ga kii ange de daemaha ono lodo.




\par }\Chap{2}{\SH De hai oo mee e lodo ai e deai ono haigamaiana
\par }
{\MM \VerseOne{1}Au ne hagadaba i ogu lodo, “Humai, au ga hagatale nei goe i denga mee hagamalangilangi e tilo ai be se aha e danuaa.” Aagai tilo, de mee nei e deai hogi ono haigamaiana.

\VS{2}Au ne hagadaba, “De gadagada o tangada se lodo senga donu, gai se aha naa donu e kii ange ai?”

\VS{3}Au ne maanadu hogi de hai gi malangilangi au i de unu uvaini ma de hagatale de hai hegau i de lodo senga — gai agu hagasaele goi dagi donu huu au i de heiangi. Au ne lodo e tilo be se aha e haigamaiana de hai a dangada i henua i lalo, i laangi sogoisi olaadeu e mouli ai.


\par }{\PP \VS{4}Au ne hai denga hegau nnui: au ne hagatuu ogu hale, ma de doo agu veelengaa
{\TL{grape}}.\XREF{*}{{\XO 2:4 }{\XT{1 Ki 10.23-27; 2 Ch 9.22-27}}}

\VS{5}Au ne hai denga veelenga ma mommee hagadaahao ga doo ai denga hagadaagangaa manu ssomo iai hua.

\VS{6}Au ne hai denga mommee hhao vai e hagamaluulu ai denga manu ssomo lagolago.

\VS{7}Au ne hagao denga daane ma haahine hai hegau, gai ne soa dangada hai hegau ne haanau i dogu hale. Agu kaau ma agu
ssiibi ma guudi e lagolago ange i manu a dangada nogo nnoho i Jerusalem i mua.\XREF{*}{{\XO 2:7 }{\XT{1 Ki 4.23}}}

\VS{8}Au ne hagabudu hogi denga selevaa ma goolo lagolago, ma goloa hagamogomogo o denga hodooligi ma denga vaaenga. E hanu hogi ogu daane ma haahine daahili, ma ogu bodu laa daha, go mee o taane e lodo ai.\XREF{*}{{\XO 2:8 }{\XT{1 Ki 10.10, 14-22}}}

\VS{9}Gai au ne hagadagadaga age ma de maolunga ange i gilaadeu nogo i Jerusalem i mua. Gai dogu heiangi goi dagodo donu huu.\XREF{*}{{\XO 2:9 }{\XT{1 Ch 29.25}}}


\par }{\Q \VS{10}Au ne hai mee alodahi aagu ne gidee ma de lodo ai;

\par }{\Q Teai donu se mee oogu ne lodo ai aagu tee hai.

\par }{\Q Gai au ne malangilangi i hegau alodahi aagu ne hai,

\par }{\Q deenei de hagaoanga o agu hegau alodahi ne hai.


\par }{\Q \VS{11}Gai ga noho huu au ga tilo mee alodahi aagu ne hai

\par }{\Q ma mee alodahi aagu ne hai hegau ange aagena,

\par }{\Q gai tilo, mee alodahi e deai donu olaadeu haigamaiana,

\par }{\Q gai e bei de ngadi doolohi a tangada de madangi;

\par }{\Q e deai donu haigamaiana o mee i lalo de laa.


\par }{\SH De heiangi e deai ono haigamaiana
\par }
{\Q \VS{12}Gai au ne maanadu dagodo o de heiangi

\par }{\Q ma de senga aama de lodo senga.

\par }{\Q Ni aha ange naa donu a tangada e gaavee tuulanga o de hodooligi

\par }{\Q e maua i de hai gi kii ange i mee gu lava i de hai?


\par }{\Q \VS{13}Au gu gidee bolo de heiangi e danuaa ange i de lodo senga,

\par }{\Q gai e bei ai hogi, de maalama e danuaa ange i de gohu.


\par }{\Q \VS{14}Tangada heiangi e hanu ono ganomada e tilo ai,

\par }{\Q gai tangada lodo senga e seesee i lo te gohu;

\par }{\Q aagai au gu donu ange bolo gilaau ngaadahi

\par }{\Q e tuu ange naa gi de mee daudahi.


\par }{\MM \VS{15}Gai au ne maanadu i ogu lodo,

\par }{\Q “De mee e duu ange gi tangada lodo senga

\par }{\Q e duu mai naa hogi gi de au.

\par }{\Q Gai ni aha ai naa aagu e mau i dogu heiangi?”

\par }{\Q Au e hagadaba i ogu lodo,

\par }{\Q “E deai hogi haigamaiana o de mee nei.”


\par }{\Q \VS{16}Tangada heiangi e bei naa hogi dagodo o tangada lodo senga,

\par }{\Q e dee daulooloa naa donu de hagamanadua dangada ia;

\par }{\Q dangada e ngalo naa gilaau ngaadahi i muli mai.

\par }{\Q Tangada heiangi e magau naa hogi bei tangada lodo senga!


\par }{\SH De hai hegau e deai ono haigamaiana
\par }
{\MM \VS{17}Au ne kino i de mouli nei, go hiidinga hegau alodahi e hai i lalo de laa e hagadaemaha mai gi de au. Mee alodahi e deai donu olaadeu haigamaiana, gai e bei de ngadi doolohi a tangada de madangi.

\VS{18}Au ne kino i mee alodahi oogu gu hai hegau aagena i lalo de laa, go hiidinga au e dugu ange naa mee alodahi gi dahi dangada i ogu dua.

\VS{19}Gai goai e iloo be ia se dangada heiangi, aabe se dangada lodo senga? Aagai go ia naa e huahua i mee alodahi aagu ne hagaduu ngae ga hai hegau ange aagena i ogu mahi aama dogu labagau i lalo de laa. De mee nei e deai hogi ono haigamaiana.

\VS{20}Au ne mmade ange hogi ogu aalanga i dagu maanadu agu hegau alodahi ne hagaduu ngae ga hai i lalo de laa.

\VS{21}Tangada e hai hegau laa i de heiangi ma de iloo mee, aama dono labagau, gai ia e dugu ange naa ana mee alodahi gi tangada tee hagadalea ange laa aagena. De mee nei e deai hogi ono haigamaiana gai e dee se mee danuaa.

\VS{22}Gai se aha a tangada e mau i dono hagaduu ngae ga hai hegau i lalo de laa?

\VS{23}Taulooloa ono laangi e mouli, gai ia e mmae ma de daemaha ono lodo; ono lodo e dee maua hogi gi mabu i de boo. De mee nei e deai hogi ono haigamaiana.\XREF{*}{{\XO 2:23 }{\XT{Job 5.7; 14.1}}}


\par }{\PP \VS{24}Gai e deai ange donu se mee e danuaa ange gi tangada, gai go de gaimee ga unu ma de malangilangi i ana hegau. Au ne gidee hogi bolo de mee nei se mee mai i daho de Maadua,\XREF{*}{{\XO 2:24 }{\XT{Ecc 3.13; 5.18; 9.7; Luke 12.19; 1 Co 15.32}}}

\VS{25}gai e deai donu se dangada e maua i de gaimee ga malangilangi noo e dee dugu mai i ono daha.

\VS{26}Gai de Maadua e gaavange gi tangada e hagamalangilangi ina ia de heiangi, ma de iloo mee aama de malangilangi; aagai ia e hai tangada
haisala gi hagabudulia ma de doange dono lava, e gaavange gi tangada e haia mee o de Maadua e lodo ai. De mee nei e deai hogi ono haigamaiana, gai e bei de ngadi doolohi a tangada de madangi.\XREF{*}{{\XO 2:26 }{\XT{Job 32.8; Pro 2.6}}}




\par }\Chap{3}{\SH E dahi donu masavaa o mee alodahi
\par }
{\Q \VerseOne{1}E dahi masavaa ange gi mee alodahi,

\par }{\Q gai e dahi donu masavaa ange gi mee alodahi i henua i lalo:


\par }{\Q \VS{2}e dahi masavaa e haanau ai,

\par }{\Q gai e dahi hogi masavaa e maakau ai;

\par }{\Q e dahi masavaa e doo ai manu,

\par }{\Q gai e dahi hogi masavaa e unuunusi age ai;


\par }{\Q \VS{3}e dahi masavaa e daa ai gi maakau,

\par }{\Q gai e dahi hogi masavaa e hagaieiangi ai;

\par }{\Q e dahi masavaa e oha ai,

\par }{\Q gai e dahi hogi masavaa e hagaduu age ai;


\par }{\Q \VS{4}e dahi masavaa e tangi ai,

\par }{\Q gai e dahi hogi masavaa e kada ai;

\par }{\Q e dahi masavaa e hinangalosaa ai,

\par }{\Q gai e dahi hogi masavaa e aanu ai;


\par }{\Q \VS{5}e dahi masavaa e hagasii saele ai denga hadu,

\par }{\Q gai e dahi hogi masavaa e hagabudu ai denga hadu;

\par }{\Q e dahi masavaa e hagadau buuludi ai,

\par }{\Q gai e dahi hogi masavaa e tuu ai de hagadau buuludi;


\par }{\Q \VS{6}e dahi masavaa e ssala ai gi gidee,

\par }{\Q gai e dahi hogi masavaa e tuu ai de ssala,

\par }{\Q e dahi masavaa e doange ai,

\par }{\Q gai e dahi hogi masavaa e tili ai;


\par }{\Q \VS{7}e dahi masavaa e saesae ai,

\par }{\Q gai e dahi hogi masavaa e dui ange ai;

\par }{\Q e dahi masavaa e dee mmuu ai,

\par }{\Q gai e dahi hogi masavaa e pasa ai;


\par }{\Q \VS{8}e dahi masavaa e hagadau aaloha ai,

\par }{\Q gai e dahi hogi masavaa e hagadau kino ai;

\par }{\Q e dahi masavaa e hebagi ai,

\par }{\Q gai e dahi hogi masavaa e nnoho paba ai.


\par }{\PP \VS{9}Gai se aha naa a tangada e mau i ana hegau kona e hai?

\VS{10}Au gu gidee de hegau daemaha a de Maadua gu hagauda ange gi honga o dangada.

\VS{11}Ia gu hai mee alodahi gi mahamaha i dono masavaa. Ia gu hai gi iloo e dangada de masavaa e dee ngado mai, aagai gilaadeu tigi maua i de tonu ange gi mee a de Maadua gu hai mai i taamada ga dae ai gi de hagaodi.

\VS{12}Au e iloo bolo e deai ange donu se mee e danuaa ange gi dangada, gai go malangilangi ma de hai tanuaa i de masavaa olaadeu e mouli ai.

\VS{13}Dangada alodahi gi gaimee ma de unu aama de malangilangi i alaadeu hegau ne hagaduu ngae ga hai; de mee nei se mee ngadi gaamai i daho de Maadua.

\VS{14}Au e iloo bolo mee alodahi a de Maadua ne hai e daakodo naa donu ga hano ai; e deai donu mee e maua i de hagapuni ange aabe go de kave gee ai. Gai de Maadua ne hai gi dagodo bee nei, gi maatagu ai dangada i de ia.


\par }{\Q \VS{15}Mee e hanu iainei gu hanu huu i mua,

\par }{\Q gai mee e loomai, gu lava donu i de hai i mua;

\par }{\Q gai de Maadua e ahe ange ma e hai mee gu hai i masavaa gu hulo.


\par }{\SH De hagamodu dee heohi o de mouli nei
\par }
{\MM \VS{16}E dahi ange agu mee ne gidee i lalo de laa:

\par }{\Q de mommee iai de hagamodu heohi, gai iai hogi de baubau;

\par }{\Q de mommee iai de mee heohi, gai de baubau i kilaa hogi.


\par }{\MM \VS{17}Au ne hagadaba i ogu lodo,

\par }{\Q “De Maadua e hagamodu naa muna o tangada heohi ma tangada baubau,

\par }{\Q go hiidinga e dahi masavaa ange gi mee alodahi, ma hegau alodahi.”


\par }{\PP \VS{18}Au ne hagadaba bolo de Maadua e hagatale dagodo lodo o dangada, gi gidee ai e gilaadeu bolo gilaadeu e bei dagodo o denga manu dolodolo.

\VS{19}Gai de hagaodi o tangada ma de hagaodi o denga manu dolodolo e dagodo daudahi donu huu; gilaadeu alodahi e maakau naa. Gai se dagodo daudahi delaadeu hai e manamanava ai; tangada e dee kii ange i denga manu. Mee nei alodahi e deai donu olaadeu haigamaiana.

\VS{20}Alodahi e hulo gi de mommee daudahi; alodahi ne daamada mai i de gelegele, gai e aahe ange naa hogi gi de gelegele.

\VS{21}Goai e iloo be de
hagasaalunga o tangada e hanage gi lunga, gai de hagasaalunga o de manu e hano iho gi lo te gelegele?


\par }{\PP \VS{22}Gai au gu gidee bolo de mee donu huu e danuaa ange gi tangada go dono malangilangi i de hai ana hegau, go hiidinga deenei dono duuhanga. Gai goai e maua i de hagaahe mai ia gi diiloo mee e hai i dua dono magau?




\par }\Chap{4}{\SH Hanu hagadaagangaa mee hai ngadaa
\par }
{\MM \VerseOne{1}Gai au ne ahe ange hogi ga tilo de vaivai haia o dangada i lalo de laa.

\par }{\Q Au ne gidee loimada o dangada e vaivai haia,

\par }{\Q gai e deai dangada e hagaaneane ina gilaadeu.

\par }{\Q Ssauaa gu gaavange gi gilaadeu e vaivai haia dangada;

\par }{\Q gai e deai donu se dangada e balea ange gilaadeu.


\par }{\Q \VS{2}Au ne tuhi de gau maakau,

\par }{\Q go gilaadeu gu maakau odi laa,

\par }{\Q gilaadeu e malangilangi ange i gilaadeu goi mouli.


\par }{\Q \VS{3}Aagai tangada e danuaa ange i gilaau ngaadahi

\par }{\Q go tangada tigi haanau laa,

\par }{\Q ia tigi gidee denga hegau baubau e hai i lalo de laa.


\par }{\PP \VS{4}Au ne gidee hogi bolo hegau alodahi ma denga hegau labagau alodahi ne hai i hiidinga de lodo gaiaa o tangada i tangada ange laa. De mee nei e deai hogi ono haigamaiana, gai e bei de ngadi doolohi a tangada de madangi.


\par }{\Q \VS{5}Tangada lodo senga e ngadi noho donu huu ga hagapogo luoono lima,

\par }{\Q ga hagahiigai ai donu huu ia.


\par }{\Q \VS{6}De lima e honu laa i de noho baba,

\par }{\Q e danuaa ange i lodo luu lima e hoohonu laa i denga hegau kona,

\par }{\Q ma de ngadi doolohi a tangada de madangi.


\par }{\MM \VS{7}Au ne gidee ange hogi hanu mee deai olaadeu haigamaiana i lalo de laa:


\par }{\Q \VS{8}E dahi dangada e noho sogosogo,

\par }{\Q e deai sana dama daane be se daina daane.

\par }{\Q Gai e dee maua donu gi lava ana hegau e hai,

\par }{\Q gai ia e dee maua hogi gi malangilangi i dono lava.

\par }{\Q Gai ia e hagadaba, “Goai donu oogu e hai hegau kona ange nei aagena,

\par }{\Q gai gu aha gu dee hai ai nei donu huu au de mee e danuaa mai gi de au?”

\par }{\Q De mee nei e deai hogi ono haigamaiana, gai se hegau hagadaemaha!


\par }{\BB \par }
{\Q \VS{9}Dogolua dangada e danuaa ange i dahi dangada sogosogo,

\par }{\Q go hiidinga e lagolago ange alaau mee e mau i alaau hegau ngaadahi.


\par }{\Q \VS{10}Gai noo dahi gilaau gu baguu,

\par }{\Q gai dono soa e maua i de bale ange ia.

\par }{\Q Aagai e hagaaloha tangada e baguu laa,

\par }{\Q gai e deai donu se dangada e hagahidi age ia!


\par }{\Q \VS{11}E bei ai hogi, noo e dogolua dangada e hebaa ma e daakodo ai,

\par }{\Q gai gilaau e mahanahana.

\par }{\Q Aagai dee hee de hai o dahi dangada sogosogo

\par }{\Q e maua ai gi mahanahana?


\par }{\Q \VS{12}Tangada sogosogo e maua gi hagadee kii ina,

\par }{\Q gai e dogolua dangada e maua i de buibui gilaau.

\par }{\Q Taula e dua dolu laa e dee moolau de modu.


\par }{\PP \VS{13}Tama daane hagaau aloha heiangi e danuaa ange i dahi hodooligi madumadua lodo senga gu dee maua laa i de hagallongo dahi muna e hagakana ange,

\VS{14}e dee galemu be tama daane laa ne sao mai i lo te hale pono ga hodooligi, aabe ia ne haanau i dono nohoanga hodooligi ga hagaau aloha.

\VS{15}Au ne gidee bolo alodahi e mouli laa ma de seesee i lalo de laa ne daudali ange i dahi gauligi, go de ia ne gaavee tuulanga o de hodooligi.

\VS{16}Gai e soa dangada aana e dagi. Aagai dangada e loomai i ono dua e dee malangilangi i de ia. Ni muna abodonu, de mee nei e deai hogi ono haigamaiana, gai e bei de ngadi doolohi a tangada de madangi.




\par }\Chap{5}{\SH Madagu i de Maadua
\par }
{\MM \VerseOne{1}Dagidiiloo au mee e hai i doo masavaa e ulu ai i de hale o de Maadua. E danuaa ange noo koe e hano ga hagallongo, i doo hano ga hai
ssigidaumaha a de gau llodo ssenga, go gilaadeu e dee iloo bolo alaadeu mee e hai e dee heohi.


\par }{\Q \VS{2}Aude hagamoolau gi daalaa hanu muna i doo ngudu,

\par }{\Q aude hagamoolau gi daalaa hanu ngadi muna i oo lodo

\par }{\Q i mada luu mada o de Maadua.

\par }{\Q Go hiidinga de Maadua e noho i de langi,

\par }{\Q gai koe i henua i lalo,

\par }{\Q deelaa ai, haia gi dee lagolago au muna e tala.


\par }{\Q \VS{3}De midi e hidi mai i de lagolago hagasaele,

\par }{\Q gai e bei ai hogi, tangada lodo senga e lagolago ana muna.


\par }{\PP \VS{4}Noo koe gu hagatoo donu ange gi de Maadua i dahi mee, gai koe hagamoolau haia gi bei, go hiidinga ia e dee malangilangi i de gau llodo ssenga; hagasula ina dau hagatoo donu.\XREF{*}{{\XO 5:4 }{\XT{Psa 66.13-14}}}

\VS{5}E danuaa ange dau dee hagatoo donu i dahi mee, i dau hai dahi hagatoo donu aagai koe e dee hai gi bei.

\VS{6}Koe gi dee
haisala i au muna e tala. Gai koe gi dee hai baasi ange gi tangada e daalaa muna a de Maadua,\FTNT{*}{{\FR 5:6 }{\FQ{tangada e daalaa muna a de Maadua,
}}{\FT{aabe go
}}{\FQA{tangada de langi.}}} “Ne haisala dagu mee ne hagatoo donu ai.” Ni haigamaiana aha dau hai gi lili de Maadua i au muna, ga hidi mai ai dana oha au hegau alodahi gu hai?

\VS{7}Midi lagolago ma ngadi muna lagolago e deai donu olaadeu haigamaiana. Aagai koe gi madagu i de Maadua.


\par }{\SH Goloa lagolago e deai olaadeu haigamaiana
\par }
{\MM \VS{8}Koe gi dee lele oo mouli i dau gidee de vaivai haia o de gau hagaau aloha i dahi ungaamee, ma teai se hagamodu heohi ma heohi o dangada; go hiidinga dahi dagi maolunga e dagitilo tagi i ono lalo, gai denga dagi i olaau elunga e dagitilo gilaau.

\VS{9}Hua e maua i de gelegele e haigamaiana ange gi dangada alodahi; gai e haigamaiana ange hogi gi de hodooligi.\FTNT{†}{{\FR 5:9 }{\FT{Muna Hebrew i de gubu nei e dee iloo danuaa dono hagadoonunga.}}}


\par }{\Q \VS{10}Be goai e lodo i denga sseene e dee maua donu gi malangilangi i ana sseene e mau;

\par }{\Q gai tangada e lodo i goloa lagolago e dee maua hogi gi malangilangi i mee aana e hanu.

\par }{\Q De mee nei e deai hogi ono haigamaiana.


\par }{\BB \par }
{\Q \VS{11}De masavaa naa huu e lagolago ai mee danuaa,

\par }{\Q gai gu soa hogi dangada e gaina.

\par }{\Q Gai ni haigamaiana aha ange ai gi tangada niiana,

\par }{\Q e dee go dana gidee donu huu i luoono mada?


\par }{\BB \par }
{\Q \VS{12}Tangada hai hegau e seni danuaa,

\par }{\Q e dee galemu be ne momo aabe ne lagolago ana mee ne gai,

\par }{\Q aagai goloa lagolago o tangada lava

\par }{\Q e hai ma e dee maua e ia i de seni.


\par }{\MM \VS{13}Au gu gidee ange dahi mee hagadaemaha baubau i lalo de laa:

\par }{\Q de lava a tangada e hagabudu laa ga dugu e hagadaemaha donu huu ia,


\par }{\Q \VS{14}aabe de lava ne ngadi odi laa i dahi hai ngadaa,

\par }{\Q gai noo gu dahi ana dama daane,

\par }{\Q gai gu deai donu ana mee e doe ange gi de ia.


\par }{\Q \VS{15}Tangada ne gilisau donu huu ga haanau mai ai i daho dono dinana,

\par }{\Q gai e bei ai hogi dono hai e magau ai.

\par }{\Q Ia e dee kave naa donu dahi mee daudahi

\par }{\Q oona gu hai hegau ange laa aagena.\XREF{*}{{\XO 5:15 }{\XT{Job 1.21; Psa 49.17; 1 Ti 6.7}}}


\par }{\MM \VS{16}De mee nei se mee hogi hagadaemaha baubau:

\par }{\Q De hai o tangada ne humai ai, go dono hai hogi e hano ai,

\par }{\Q gai ni aha naa a tangada e mau

\par }{\Q gai ia e ngadi doolohi de madangi?


\par }{\Q \VS{17}De masavaa oona e mouli ai gai ia ne gaimee i lo te gohu,

\par }{\Q ia ne daemaha mmao, ma de duasala aama de lili.


\par }{\PP \VS{18}Tilo, au gu gidee bolo de mee danuaa ma de heohi go de gaimee ma de unu o tangada, ma de malangilangi i ana hegau alodahi e hai i lalo de laa, i denga laangi sogoisi a de Maadua gu dugu ange e mouli ai ia; deenei dono duuhanga.

\VS{19}E dahi ange mee: tangada a de Maadua gu gaavange de lava ma goloa lagolago, ma de hai gi maua e ia i de hagadanuaa i mee laa, ia gi gaavee dono duuhanga ma de malangilangi i ana hegau — de mee nei se ngadi gaavange mai i daho de Maadua.

\VS{20}Gai ia e dai dee maanadu donu laangi o dono mouli, go hiidinga de Maadua gu hai gi honu dono malangilangi.




\par }\Chap{6}{\PP \VerseOne{1}E dahi hogi mee baubau aagu gu gidee i lalo de laa, gai e hagadaemaha ange gi dangada:

\VS{2}noo de Maadua e gaavange gi tangada de lava, ma goloa lagolago aama de hagadubu, gai gu deai donu se mee daudahi oona e duasala ai, aagai de Maadua e dee dugu ange ia gi hagadanuaa i mee nei, gai se dangada gee donu e hagadanuaa ai. De mee nei e deai hogi ono haigamaiana, gai se mee hagadaemaha baubau.


\par }{\PP \VS{3}Noo tangada e hagadili e lau dama ma de mouli i ngadau lagolago, gai ga daulooloa naa donu dono mouli, gai noo ia e dee maua gi malangilangi i mee danuaa o de mouli nei, gai teai hogi dangada ne danumia ia, gai au e hagadaba bolo tama ssege e danuaa ange i de ia.

\VS{4}Go hiidinga teai haigamaiana dono haanau ga lava ga hano i lo te gohu, gai dono ingoo gu haolia i de gohu.

\VS{5}Gai tee gidee donu e ia de maalama o de laa aabe ne iloo e ia hanu mee, gai ia e mabu ange i taane laa,

\VS{6}e dee galemu donu taane laa e mouli i e mano ngadau, aagai ia tee maua gi dae ono lodo i mee danuaa. E aha, e dee se mommee daudahi o dangada alodahi e hulo laa aagena?


\par }{\Q \VS{7}Hegau alodahi a tangada ni mee e ssala ai ana gai,

\par }{\Q gai ia e dee maua donu gi bosu ai.


\par }{\Q \VS{8}Gai se aha o tangada iloo mee

\par }{\Q e kii ange ai i tangada lodo senga?

\par }{\Q Gai se aha o tangada hagaau aloha e mau,

\par }{\Q i dana iloo dono hai e ngalungalue ai i magavaa o dangada?


\par }{\Q \VS{9}E danuaa ange doo malangilangi i au mee e gidee,

\par }{\Q i doo galo ange gi mee e deai i oo daha.

\par }{\Q De mee nei e deai hogi ono haigamaiana,

\par }{\Q gai e bei de ngadi doolohi a tangada de madangi.


\par }{\BB \par }
{\Q \VS{10}Mee e hanu gu hanu donu olaadeu ingoo,

\par }{\Q gai dagodo o tangada gu iloo huu i mua;

\par }{\Q gai e deai donu se dangada e maua i de hagadaumee ange

\par }{\Q gi tangada e mmahi ange laa i de ia.


\par }{\Q \VS{11}De lagolago muna a tangada e tala,

\par }{\Q gai e kii ange hogi teai olaadeu haigamaiana;

\par }{\Q gai ni aha ai naa a tangada e maua i mee nei?


\par }{\PP \VS{12}Gai goai e iloo be se aha e danuaa ange gi tangada i dono mouli, i laangi momo ma teai haigamaiana oona e mouli ai nei, gai e moolau de odi bei dagodo o de goohunga? Gai goai e maua i de tala ange gi de ia be ni aha e hai i lalo de laa i dua dono magau?




\par }\Chap{7}{\SH De heiangi ma de lodo senga
\par }
{\Q \VerseOne{1}De ingoo hagadeledele danuaa

\par }{\Q e danuaa ange i mee hagamanongi danuaa,

\par }{\Q gai de laangi o tangada e magau ai

\par }{\Q e danuaa ange i dono laangi ne haanau ai.\XREF{*}{{\XO 7:1 }{\XT{Pro 22.1}}}


\par }{\Q \VS{2}E danuaa ange doo hano gi de hale o de hinangalosaa

\par }{\Q i doo hano gi de hale e hai ai taonga,

\par }{\Q go hiidinga de magau go de hagaodi o dangada alodahi;

\par }{\Q gai dangada e mouli gi daohia de mee nei i de lodo.


\par }{\Q \VS{3}De hinangalosaa e danuaa ange i de gadagada,

\par }{\Q go hiidinga doo lodo baubau e hai ga heiangi oo lodo.


\par }{\Q \VS{4}De gau heiangi e maanadu de mommee o de magau,

\par }{\Q aagai de gau llodo ssenga e maanadu de mommee hagamalangilangi.


\par }{\Q \VS{5}E danuaa ange dau hagallongo de hagasee a tangada heiangi goe,

\par }{\Q i dau hagallongo taahili a de gau llodo ssenga.


\par }{\Q \VS{6}De kada o de gau llodo ssenga

\par }{\Q e bei de babaa o denga laagau iai mee duiduia i lo te ahi.

\par }{\Q De mee nei e deai hogi ono haigamaiana.


\par }{\Q \VS{7}De gaiaa o tangada heiangi e hai ia ga se dangada lodo senga,

\par }{\Q gai de
ngadi gaavange hagasenga e hai ga hakino gee maanadu a tangada.


\par }{\Q \VS{8}De hagaodi o dahi mee e danuaa ange i dono daamada,

\par }{\Q de golomagi lodo e danuaa ange i de lodo maolunga.


\par }{\Q \VS{9}Koe gi dee moolau doo lili;

\par }{\Q go hiidinga de lili e dagodo i lodo o tangada lodo senga.\XREF{*}{{\XO 7:9 }{\XT{Jms 1.19}}}


\par }{\Q \VS{10}Koe gi dee hagadaba, “Gu aha gu danuaa ange ai laa denga laangi i mua i laangi nei?”

\par }{\Q Go hiidinga e dee ni muna ssili mai i de iloo mee.


\par }{\BB \par }
{\Q \VS{11}De heiangi se mee danuaa, e bei ai hogi de boolonga o tangada,

\par }{\Q gai se mee haigamaiana ange gi dangada goi gidee de laa.


\par }{\Q \VS{12}De heiangi se buibui niio tangada,

\par }{\Q gai e bei ai hogi denga sseene,

\par }{\Q aagai deenei de haigamaiana o de iloo mee:

\par }{\Q de heiangi e hagaola de mouli o tangada e heiangi laa.


\par }{\Q \VS{13}Hagasaelea age muhuu dagodo hegau a de Maadua gu hai:

\par }{\Q goai e maua i de hagasoe de mee aana gu hai gi bigo?


\par }{\Q \VS{14}Malangilangi i de masavaa oou e duadonu ai,

\par }{\Q aagai koe gi donu iho i de masavaa o de hai ngadaa:

\par }{\Q go de Maadua ne haia luu mee nei ngaadahi.

\par }{\Q Deelaa ai, tangada e dee maua gi iloo dagodo o dono mouli i de masavaa e humai.


\par }{\Q \VS{15}Dogu noho i de mouli deai nei ono haigamaiana,

\par }{\Q gai au gu gidee luu mee nei ngaadahi:

\par }{\Q tangada heohi e magau gai ia e hai hegau i de heohi,

\par }{\Q gai tangada baubau e daulooloa dono mouli gai ia e hai de baubau.


\par }{\Q \VS{16}Koe gi dee gona odi doo heohi, aabe gi haia gi gona odi doo iloo mee —

\par }{\Q gu aha goe gu daa ai donu huu goe gi magau?


\par }{\Q \VS{17}Koe gi dee gona odi doo baubau, gai gi dee se dangada lodo senga —

\par }{\Q gu aha gu magau ai goe i mua doo masavaa?


\par }{\Q \VS{18}E danuaa dau daohi dahi mee nei, aagai e dee tili de mee ange laa;

\par }{\Q go hiidinga tangada e madagu i de Maadua e maua i de hai mee nei alodahi.


\par }{\BB \par }
{\Q \VS{19}De heiangi e hai tangada heiangi gi mmahi ange

\par }{\Q i e dinoangahulu dagi o dahi aduhale.


\par }{\Q \VS{20}Ni muna abodonu, e deai donu se dangada heohi i henua i lalo

\par }{\Q e haia de mee heohi e dee
haisala.


\par }{\Q \VS{21}Koe gi dee anga ange gi muna alodahi a dangada e tala,

\par }{\Q kana langona e goe muna a doo dangada hai hegau e basa
hagamalaia i de goe;


\par }{\Q \VS{22}gai koe e iloo bolo gu lagolago hanonga

\par }{\Q aau ne basa hagamalaia ai i de gau ange laa.


\par }{\MM \VS{23}Mee nei alodahi gu lava i dagu hagatale ange i dogu heiangi; gai au ne hagadaba,

\par }{\Q “Au ne hagaduu ngae e hai gi heiangi au,” —

\par }{\Q aagai au tee maua.


\par }{\Q \VS{24}De heiangi e mmao gee donu,

\par }{\Q e gelo ma de gelo mmao;

\par }{\Q gai goai e maua i de ssala gi gidee?


\par }{\Q \VS{25}Au ne hagammahi gi donu ange au,

\par }{\Q ma de ssala gi maua de heiangi ma ono dagodo,

\par }{\Q ma de hai gi donu ange au gi de baubau o de lodo senga

\par }{\Q ma de lodo senga e haia laa ga senga tangada.


\par }{\BB \par }
{\Q \VS{26}Gai au gu gidee de mee e kii ange de mmala i de magau:

\par }{\Q go de hine e bei laa dagodo o ssele ma galauna,

\par }{\Q gai luoono lima e bei denga seeini.

\par }{\Q Gai tangada e madagu i de Maadua e ola mai naa i ono daha,

\par }{\Q aagai tangada haisala e noodia naa i ssele laa.


\par }{\MM \VS{27}E hagadaba Tangada Agoago, “Tilo, deenei dagu mee gu gide.

\par }{\Q Au ne hagabunibuni agu mee ne gidee

\par }{\Q gi donu ange ai au gi dagodo o mee nei —


\par }{\Q \VS{28}de masavaa aagu ne ssala ai,

\par }{\Q gai au tigi gidee donu —

\par }{\Q gai au ne gidee dahi daane heohi i magavaa o e mano daane,

\par }{\Q aagai teai donu se hine heohi i olaadeu magavaa alodahi.


\par }{\Q \VS{29}Tilo, deenei dagu mee ne gidee:

\par }{\Q de Maadua ne hai dangada gi heohi,

\par }{\Q aagai dangada e ssala denga hagadaagangaa hagatau.”




\par }\PoetryChap{8}{\Q \VerseOne{1}Goai e bei dagodo o tangada heiangi?

\par }{\Q Gai goai e iloo de hagadoonunga o dahi mee?

\par }{\Q De heiangi e hai ga maalama luu mada o tangada,

\par }{\Q ma de sui gi dee dagodo lili luoono mada.


\par }{\SH Hagallongo ange gi de hodooligi
\par }
{\MM \VS{2}Au e hai adu: hagallongo ange gi muna a de hodooligi, go hiidinga koe gu hai dahi hagatoo donu i mada luu mada o de Maadua.

\VS{3}Koe gi dee hagamoolau gi hano gee mai i mada i mua o de hodooligi. Koe gi dee balea ange dangada e haia de baubau, go hiidinga de hodooligi e hai ono mee e malangilangi ai.

\VS{4}De muna a de hodooligi e sauaa, gai goai e maua i de hai ange gi de ia, “Ni aha aau e hai naa?”


\par }{\Q \VS{5}Tangada e daudali i de hainga, e dee hagammae donu,

\par }{\Q gai tangada heiangi e iloo de masavaa heohi ma dono hai e hai ai.


\par }{\Q \VS{6}Go hiidinga e dahi masavaa heohi ma de hai e hai ai mee alodahi,

\par }{\Q e dee galemu donu de hai ngadaa ange gi tangada.


\par }{\Q \VS{7}Ia e dee iloo be ni aha e hai i laangi e loomai nei,

\par }{\Q gai goai ai naa e daalaa ange gi de ia be ni aha gu hai?


\par }{\Q \VS{8}E deai donu se dangada e dahi ono sauaa e daohi ai de madangi,

\par }{\Q gai e deai hogi se dangada e dahi ono ssauaa

\par }{\Q e daohi ai de laangi oona e magau ai.

\par }{\Q E deai se dangada e dugu gi hano i de masavaa o de hebagi,

\par }{\Q gai e bei ai hogi, de baubau e dee dugu gi hulo gilaadeu e hai hegau ai.


\par }{\PP \VS{9}Au ne gidee mee nei alodahi i dagu hagammahi gi donu ange au gi mee alodahi e hai i lalo de laa. Dahi dangada e dagudagu ange mee a dahi dangada gee e hai ga hagammae ai donu huu ia.


\par }{\PP \VS{10}Au ne gidee hogi de danu o de gau baubau — go gilaadeu e dee modu laa de aheahe mai gi de aduhale dabu, ma de tuhi a dangada i de aduhale i delaadeu hai de mee nei. De mee nei e deai hogi ono haigamaiana.


\par }{\PP \VS{11}De masavaa naa huu e dee hagaduasala ai tangada i de masavaa moolau, i ana hegau baubau, gai lodo o dangada gu nnoho ai naa donu huu e hai de baubau.

\VS{12}Gai e dee galemu donu tangada baubau e haia laa mee dee heohi i e lau hanonga gai e daulooloa donu dono mouli, gai au e iloo bolo gilaadeu e maatagu i de Maadua e danuaa ange olaadeu dagodo, gilaadeu e hagadubu de Maadua.

\VS{13}Gai go hiidinga de gau baubau e dee maatagu i de Maadua, gilaadeu e dee duadonu, gai olaadeu mouli e dee daulooloa, bei dagodo o de goohunga e moolau laa de lilo.


\par }{\PP \VS{14}E dahi ange mee e hai i henua i lalo, e deai ono haigamaiana: gilaadeu e heohi e hagaduasala bei de gau baubau, gai de gau baubau e manuuia bei gilaadeu e heohi. Au e hagadaba bolo de mee nei e deai hogi ono haigamaiana.

\VS{15}Au e hai ange gi dangada gilaadeu gi malangilangi, go hiidinga e deai ange donu se mee e danuaa i lalo de laa, gai go de gaimee ma de unu ga malangilangi. Gai ia e malangilangi naa i de hai ana hegau i taulooloa ono laangi a de Maadua e gaavange gi de ia i lalo de laa.


\par }{\PP \VS{16}De masavaa aagu ne ssala ai gi iloo au i de heiangi ma de tilo hegau kona a tangada i henua i lalo — gai ia e dee seni donu i de laangi ma de boo —

\VS{17}au ne gidee hogi mee alodahi a de Maadua ne hai. Gai e deai se dangada e donu ange gi mee e hai i lalo de laa. Gai e dee galemu donu dana hagatale de ssala gi donu ange ia, gai e dee maua gi gidee. Gai ga hagadaba naa donu tangada heiangi bolo ia e iloo, gai ia e dee maua donu gi donu ange gi mee nei.




\par }\Chap{9}{\SH De hagaodi o dangada alodahi
\par }
{\MM \VerseOne{1}Au ne hagasaele mee nei alodahi ga hagadaba bolo gilaadeu e heohi ma gilaadeu e heiangi, aama alaadeu hegau, go de Maadua e hagasauaa ina. Gai e deai donu se dangada e iloo be go de aaloha aabe go de kino e gaavange gi de ia.

\VS{2}Gai de hagaodi o dangada alodahi se dagodo daudahi — tangada heohi ma tangada baubau, tangada danuaa ma tangada dee heohi, tangada
gilimalali ma tangada e dee gilimalali ono lodo, tangada e haia
sigidaumaha ma tangada e dee haia sigidaumaha.

\par }{\Q Mee e hai ange gi tangada danuaa,

\par }{\Q e hai ange hogi gi tangada
haisala;

\par }{\Q gai gilaadeu e haia hagatoo donu

\par }{\Q e bei hogi gilaadeu e dee hagatoo donu.


\par }{\PP \VS{3}Deenei de mee baubau e hai i mee alodahi e hai i lalo de laa: de hagaodi o dangada alodahi e dagodo daudahi donu huu. E dahi ange mee, lodo o dangada e hoohonu i de baubau, gai de llodo ssenga e dagodo i olaadeu lodo i de masavaa olaadeu e mouli ai, gai muli mai gilaadeu e hulo gi daho de gau maakau.

\VS{4}Tangada goi mouli laa e dahi donu ana tali, gai de gaaduu goi mouli laa e danuaa ange i de
laiono gu magau laa!


\par }{\Q \VS{5}Gai dangada goi mouli laa e iloo bolo gilaadeu e maakau naa donu,

\par }{\Q aagai de gau maakau e deai donu alaadeu mee e iloo;

\par }{\Q e deai ange donu olaadeu hagaoanga,

\par }{\Q gai dangada gu dee manadua hogi gilaadeu.


\par }{\Q \VS{6}Olaadeu aaloha, delaadeu kino

\par }{\Q ma delaadeu lodo gaiaa gu llilo odiodi,

\par }{\Q gai e deai ange naa donu selaadeu diba

\par }{\Q i dahi mee e hai i lalo de laa.


\par }{\PP \VS{7}Hannoo, gaina au gai ga malangilangi, ma de unu au uvaini ga lodo danuaa, go hiidinga de Maadua e malangilangi i dau hai mee nei.

\VS{8}Gahu i malo tea, gai hagasulu ina doo biho i lolo i masavaa alodahi.

\VS{9}Koe gi malangilangi madali doo bodu, go de ia oou e aloha ai, i laangi alodahi e deai haigamaiana, a de Maadua gu gaavadu i doo mouli i lalo de laa, go hiidinga deenei doo duuhanga i de mouli nei, ma au hegau i lalo de laa.

\VS{10}Be ni aha naa huu aau e gidee e hai, gai koe hagaduu ngae haia, go hiidinga de mommee o de gau maakau, go de mommee oou gu dai hano naa aagena, e deai donu hegau e hai ai, e deai hogi hagatau, be se iloo mee aabe se heiangi.


\par }{\PP \VS{11}Au ne gidee ange dahi mee i lalo de laa:

\par }{\Q de saavini houhou e dee se mee ange donu huu gi tangada gemo,

\par }{\Q taua e dee se mee ange donu huu gi tangada mmahi;

\par }{\Q denga gai e dee ni mee ange donu huu gi tangada heiangi,

\par }{\Q gai de lava e dee se mee ange donu huu gi tangada iloo mee,

\par }{\Q gai de abodonu e dee se mee ange donu huu gi tangada gu agoagona;

\par }{\Q aagai de masavaa ma mee e hai ni mee ange gi gilaadeu alodahi.


\par }{\Q \VS{12}E dahi ange mee: e deai donu se dangada e iloo dono masavaa:

\par }{\Q de mamu e buulou i lo te galauna baubau,

\par }{\Q gai de manu lele e noodia i dahi sele,

\par }{\Q gai e bei ai hogi dangada e gaavee i denga masavaa baubau

\par }{\Q e daa hagalele laa donu huu de dae mai gi gilaadeu alodahi.


\par }{\SH De heiangi e danuaa ange i de lodo senga
\par }
{\MM \VS{13}Au gu gidee hogi ma de lele ogu mouli i de hagadagodo o de heiangi i lalo de laa.

\VS{14}E dahi damaa aduhale e sogoisi dangada iai. Gai dahi hodooligi mmahi ne humai e hebagi ange aagena, ia ne duuli luu baasi ma de hagatuu denga mee e oha ai de aduhale laa.

\VS{15}Gai e dahi daane hagaau aloha gai e heiangi e noho i kilaa, ia ne hagaola de aduhale laa i dono heiangi. Aagai teai donu se dangada ne manadua taane hagaau aloha laa.

\VS{16}Gai au e hagadaba bolo de heiangi e danuaa ange i de mmahi, e dee galemu donu de heiangi o taane hagaau aloha ne hagangadi mee ina e dangada, gai dangada e deai anga ange gi ana muna.


\par }{\Q \VS{17}Muna a tangada heiangi e musumusu,

\par }{\Q e heohi donu dau hagallongo

\par }{\Q i muna a tagi o de gau ssenga e oo laa ma e tala.


\par }{\Q \VS{18}De heiangi e danuaa ange i denga goloa o de hebagi,

\par }{\Q aagai dahi dangada haisala e oha mee danuaa lagolago.




\par }\PoetryChap{10}{\Q \VerseOne{1}Denga lango maakau e hai ga pilo de vai hagamanongi,

\par }{\Q gai de lodo senga damaa mee e daemaha ange ono dagodo i de heiangi ma de hagadubu.


\par }{\Q \VS{2}Lodo o tangada heiangi e dagi ia gi de madau,

\par }{\Q aagai lodo o tangada lodo senga e dagi ia gi de masui.


\par }{\Q \VS{3}Gai ga seesee naa donu tangada lodo senga i honga de haiava, gai ia e senga,

\par }{\Q gai ia e hagaago ange gi dangada alodahi bolo ia se dangada senga.


\par }{\Q \VS{4}Noo dahi dagi gu lili i de goe, gai koe aude dilia doo duulanga,

\par }{\Q go hiidinga de daudonu e bale de hagaheohi de
haisala laumalie.


\par }{\Q \VS{5}Au gu gidee dahi mee baubau i lalo de laa,

\par }{\Q go de baubau e daamada mai laa i daho dahi dagi:


\par }{\Q \VS{6}denga duulanga maolunga gu gaavange gi de gau llodo ssenga,

\par }{\Q gai denga duulanga maolalo gu gaavange gi de gau lava.


\par }{\Q \VS{7}Au gu gidee de gau hai hegau i honga hoosa,

\par }{\Q gai denga dagi o de henua e seesee, bei de gau hai hegau.


\par }{\BB \par }
{\Q \VS{8}Be goai e gelia dahi geelinga e doo ange naa gi ono lodo,

\par }{\Q gai be goai e oohaa dahi buibui e gaadia naa i dahi
labodo hagammau.\XREF{*}{{\XO 10:8 }{\XT{Psa 7.15; Pro 26.27}}}


\par }{\Q \VS{9}Be goai e hoda ina denga hadu e lagolagohia naa i denga hadu;

\par }{\Q gai be goai e hangahanga ina denga duudangaa laagau e hagammae ina naa i mee nei.


\par }{\BB \par }
{\Q \VS{10}Noo de hagadaguu e madagabubu,

\par }{\Q gai de mada tigi hakaa,

\par }{\Q gai e hai gi mmahi tangada e hai hegau ai;

\par }{\Q aagai go de labagau o tangada e haia ga ssula hegau.


\par }{\BB \par }
{\Q \VS{11}Noo dahi labodo hagammau e kadi tangada i mua de hai gi dala,

\par }{\Q gai e deai donu haigamaiana ange gi tangada e haia gi dala.


\par }{\BB \par }
{\Q \VS{12}Muna a tangada heiangi e hai gi malangilangi dangada i de ia,

\par }{\Q aagai muna a tangada lodo senga e hhoa donu huu dono lae.


\par }{\Q \VS{13}Ana muna i taamada ni muna lodo senga;

\par }{\Q gai de hagaodi o ana muna e baubau gai e bei muna a tangada senga.


\par }{\Q \VS{14}Tangada lodo senga e lagolago ana muna e tala.

\par }{\Q E deai dangada e iloo be ni aha e hai i muli mai;

\par }{\Q gai goai e maua i de tala be ni aha e hai i dua dono magau?


\par }{\Q \VS{15}Hegau a tangada lodo senga e hagadalea donu huu ia,

\par }{\Q ia e dee iloo de haiava e hano ai gi de aduhale.


\par }{\BB \par }
{\Q \VS{16}E vakaa naa de henua noo dono hodooligi se gauligi,

\par }{\Q gai ono dagi e hai daonga mai i taiao.


\par }{\Q \VS{17}E manuuia de henua noo dono hodooligi se dangada aamua abodonu,

\par }{\Q gai ono dagi e daonga i de masavaa heohi —

\par }{\Q e hagammahi ai olaadeu angaanga, e dee go de unu gi ssenga!


\par }{\BB \par }
{\Q \VS{18}Noo tangada e vaiduu, gai laagau o de hale gu pobo,

\par }{\Q gai noo tangada e ngadi noho, gai de hale gu vava.


\par }{\BB \par }
{\Q \VS{19}Denga gai ne hai gi kada dangada,

\par }{\Q gai denga uvaini e hai ga malangilangi tangada,

\par }{\Q aagai denga sseene e hai ga maua mee alodahi.


\par }{\BB \par }
{\Q \VS{20}Koe gi dee
hagamalaia ina de hodooligi i oo lodo,

\par }{\Q aabe gi hagamalaia ina tangada lava i lo te aabi oou e seni ai;

\par }{\Q go hiidinga dahi manu lele o lo te moana e maua i de kave au muna,

\par }{\Q gai dahi manu lele e maua i de hagadele au muna e tala.




\par }\Chap{11}{\SH Hegau a tangada heiangi
\par }
{\Q \VerseOne{1}Magaa au pelaoaa gi honga tai

\par }{\Q gai koe e ahe ange naa ga gidee i dua hanu laangi lagolago.


\par }{\Q \VS{2}Duuhaa ange gai gi e dogohidu aabe e dogovalu dangada,

\par }{\Q go hiidinga koe e dee iloo be se hai ngadaa bee hee e humai gi honga de henua.


\par }{\Q \VS{3}Noo denga hagausinga gu hagagohu age,

\par }{\Q gai de langi e pala iho naa donu gi honga de henua.

\par }{\Q Noo dahi manu somo e baguu gi ngaage aabe go ngaiho,

\par }{\Q gai e dagodo naa donu huu i tuulanga laa.


\par }{\Q \VS{4}Be goai e dagidiiloo de ssau de madangi

\par }{\Q e dee doo donu dahi manu daudahi;

\par }{\Q gai be goai e daalia gi loage denga hagausinga e dee hagihagi.


\par }{\Q \VS{5}Koe e dee iloo de hai o de
hagasaalunga ne humai ai

\par }{\Q aabe go de hai ne hagahale ai denga ivi i lo te dinae o de hine hai dama,

\par }{\Q gai koe e dee donu ange hogi gi hegau a de Maadua,

\par }{\Q go de ia ne haia mee alodahi.


\par }{\Q \VS{6}Koe gi doo ina au golee i taiao,

\par }{\Q gai koe gi dee ngadi noho i de ahiahi,

\par }{\Q go hiidinga koe e dee iloo be dee hee de mee e somo,

\par }{\Q go de mee nei aabe go de mee ange laa,

\par }{\Q aabe go luu mee nei ngaadahi e ssomo.


\par }{\SH Manadua de ia ne haia goe
\par }
{\Q \VS{7}De maalama e hagamalangilangi,

\par }{\Q gai tangada e malangilangi i de tilo de maalama o de laa.


\par }{\Q \VS{8}Gai ga lagolago naa donu ngadau o tangada e mouli ai,

\par }{\Q gai ia e malangilangi i ngadau alodahi.

\par }{\Q Aagai ia gi manadua bolo laangi o de gohu e lagolago naa donu.

\par }{\Q Gai mee alodahi e loomai e deai donu haigamaiana.


\par }{\Q \VS{9}Tama daane, koe gi malangilangi i de masavaa oou e dama daane ai,

\par }{\Q gai oo lodo gi malangilangi i laangi oou e dama daane ai.

\par }{\Q Gai haia oo mee e lodo ai i mee alodahi aau e gidee,

\par }{\Q gai koe gi iloo bolo de Maadua e hagamodu naa oo muna i mee nei alodahi.


\par }{\Q \VS{10}Deenei ai, haia koe gi dee manavasaa,

\par }{\Q gai doo angaanga gi deai mee e mmae ai,

\par }{\Q go hiidinga de masavaa oou e mmahi ai e deai donu ono haigamaiana.




\par }\PoetryChap{12}{\Q \VerseOne{1}Koe gi manadua de ia ne haia goe

\par }{\Q i de masavaa oou e dama daane ai,

\par }{\Q i mua de tae mai o denga laangi hai ngadaa,

\par }{\Q ma ngadau aau e hagadaba ai,

\par }{\Q “Au e dee malangilangi i laangi laa” —


\par }{\Q \VS{2}i mua de hagagohu o de laa ma de maalama

\par }{\Q ma de maasina, aama denga heduu;

\par }{\Q i mua de aahe o denga hagausinga i dua de pala de langi;


\par }{\Q \VS{3}ma de masavaa o de gau hagaloosi o de hale e bolebole ai,

\par }{\Q gai denga daane mmahi gu gogo gi mua;

\par }{\Q de masavaa o denga mee e maamaa ina mee

\par }{\Q e dee maua ai i de maamaa, i hiidinga gilaadeu gu sogoisi,

\par }{\Q gai gilaadeu e hagaduidui mai i lodo abaaba vaaligiligi gu dee gidee;


\par }{\Q \VS{4}de masavaa o denga abaaba i de baasi ange gi de haiava gu pono;

\par }{\Q gai gu dai dee langona de maamaa mee;

\par }{\Q tangada e aala i de koo o denga manu,

\par }{\Q gai gu dai dee langona taahili o denga damaa hine;


\par }{\Q \VS{5}de masavaa olaadeu gu maatagu ai i de mommee maolunga,

\par }{\Q gai denga mee hagamaatagu gu honga denga haiava;

\par }{\Q i de masavaa e aala ai hua o de
{\TL{almond}},

\par }{\Q gai de
itebuubuu gu tagi luoono vae,

\par }{\Q gai gu deai donu se lodo e hanage i ono lodo;\FTNT{*}{{\FR 12:5 }{\FQ{gai gu deai donu se lodo e hanage i ono lodo:
}}{\FT{muna Hebrew i kinei e dee iloo danuaa dono hagadoonunga.}}}

\par }{\Q go hiidinga tangada e hano gi dono mommee e dee ngado mai,

\par }{\Q gai de gau hinangalosaa e hulo saele i honga haiava;


\par }{\Q \VS{6}i mua de modu taula selevaa,

\par }{\Q be go de maoha o de boolo goolo,

\par }{\Q ma de maoha de mee hhao vai i gaogao ssaalingaa vai,

\par }{\Q aabe go de maoha o de hagasii i gaogao de vai geli,


\par }{\Q \VS{7}gai de mama o de gelegele e ahe ange naa gi de gelegele, ne daamada mai ai laa,

\par }{\Q gai de
hagasaalunga e ahe gi daho de Maadua ne gaavange laa.


\par }{\SH Muna hagamogomogo hagaodi
\par }
{\MM \VS{8}Tangada Agoago e hagadaba,

\par }{\Q “E deai haigamaiana! E deai haigamaiana!

\par }{\Q Mee alodahi e deai donu haigamaiana!”


\par }{\PP \VS{9}Tangada Agoago e dee se heiangi donu huu, aagai ia e agoago ange hogi dangada i de iloo mee. Ia ne hagasaele ma de ssala gi donu ange ia, ma de hagamaumau ma de hagatau muna heiangi.

\VS{10}Tangada Agoago ne ssala gi gidee denga muna e danuaa ma de heohi, gai ana mee ne sisi ni muna abodonu gai e heohi.


\par }{\PP \VS{11}Muna a de gau heiangi e bei laagau a tangada hagaloosi e hagabaa ai laa ana manu, alaadeu dalaa muna gu hagabudu ma gu daohi e bei denga neele gu tugi laa ma gu makaga — ni muna nii dahi dangada hagaloosi
ssiibi.

\VS{12}Dagu dama, koe gi kana ange gi dagidiiloo denga mee laa tua o mee nei.

\par }{\PP E deai naa donu se tuu de sisi denga beebaa lagolago, gai de hagamaumau mee e hagataalea donu.


\par }{\Q \VS{13}Gidaadeu gu langona mee alodahi;

\par }{\Q gai aanei muna hagaodi:

\par }{\Q koe gi madagu i de Maadua ma de daohi ana hainga;

\par }{\Q deenei donu de hegau laumalie a tangada e hai.


\par }{\Q \VS{14}Go hiidinga de Maadua e hagamodu naa dagodo o hegau alodahi,

\par }{\Q ma mee alodahi ne hai hagammuni laa,

\par }{\Q e dee hilihili be danuaa aabe baubau.

\par }